Drie verkool in botsing: ‘Dit was gruwelik’Foto: Netcare 911 Zinhle Mngomezulu, woordvoerder van die KwaZulu-Natalse Padverkeersinspektoraat, het gesê ŉ bakkie en ŉ BMW het gebots. Volgens Mngomezulu was die twee insittendes van die bakkie en die bestuurder van die BMW in hul voertuie vasgekeer. Die voertuie het ná die botsing aan die brand geslaan en die insittendes het doodgebrand. Robert McKenzie, woordvoerder van die provinsiale nooddienste, het gesê die brande is deur die Hibiskuskus-brand-en-reddingseenheid geblus. “Dit was gruwelik. Die voertuie is vermorsel.” Mngomezulu het gesê die R61 is gesluit en verkeer word via die N2 herlei.